Rikunarita-ORG/Wikinium huggingface dataset:
# Kitakyusyu

**Kitakyusyu** – Yaponiyadagi shahar, Simonoseki boʻgʻozidagi port. Kyusyu orolining shimoliy chekkasida, Fukuoka prefekturasida. 1963-yilda sanoat markazlari — Yavata, Tobata, Kokoʻra, Vakamatsu va Modzi shaharlarining qoʻshilishidan tarkib topgan. Aholisi – 1,01 mln. kishi (1995). K. — transport yullarining muhim tuguni. Mamlakatning eng yirik sanoat markazlaridan biri. Ogʻir va yengil sanoat korxonalari koʻp. Sanoatining yetakchi tarmoqlari — qora va rangli metallurgiya. Koks-kimyo, kimyo, mashinasozlik, oziq-ovqat, toʻqimachilik, harbiy sanoat, neftni qayta ishlash, sement, oyna-keramika, poligrafiya korxonalari bor. Kokoʻrada koʻmir-energetika kti qurilgan. Yavatada dunyodagi eng yirik metallurgiya kombinatlaridan biri joylashgan. Shahar Xonsyu oroli bilan suv osti yoʻli orqali bogʻlangan.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Yaponiya standart vaqti

Imperator farmoni 167, imzolangan 27 dekabr, Meidzi 28 (1895).
**Yaponiya standart vaqti yoki JST** yaponcha: *日本標準時* **JST**( *Nihon Hyo: junji orzhínhìmìmí* 中央標準時 *: o: Hyo: junji* ) — Yaponiyaning standart vaqt mintaqasi boʻlib, muvofiqlashtirilgan umumjahon vaqtidan 9 soat oldinda . Misol uchun, UTC yarim tun (00:00) bo'lsa, Yaponiya standart vaqti 9:00 (09:00). Yozgi vaqt yo'q, garchi uning kiritilishi ga qadar bir necha bor muhokama qilingan bo'lsa-da.

Yaponiya standart vaqti Koreya standart vaqti, Sharqiy Indoneziya standart vaqti va (2014 yil 26 oktyabrdan beri) ) Yoqut vaqti . Ikkinchi jahon urushi paytida u ko'pincha G'arb davlatlari tomonidan **Tokio standart vaqti** deb atalgan.

## Yana qarang

* Yapon soati
* Yapon kalendar
* UTC+9

## Eslatmalar
# Fyuchers

**Fyuchers** (lotincha futurus — kelajak) — tovar yoki fond birjalarida xom ashyo tovarlari, oltin, valyuta, qimmatli qogʻozlarni hozirgi amalda boʻlgan narxlarda, lekin yetkazib berish va haqini keyingi kelishilgan muddatlarga qoldirish bilan oldi-sotdi qilish boʻyicha bitishuvlar. Bitishuv ijrosiga qadar xaridor kamroq kafolat summasini (zakalat) beradi. Aksariyat hollarda fyuchers bitimlari tovarni uzil-kesil xarid qilish yoki sotish maqsadlarida emas, balki kelgusi bitishuvlarga naqd tovarni gʻamlash yoki tovarni keyinchalik qayta sotish hisobidan foyda olish maqsadlarida tuziladi. Hali ishlab chiqarilmagan tovarning namunalari boʻyicha oldi-sotdi bitishuvlarini ham fyuchers deb atash mumkin. Fyuchers to muddati kelguniga qadar birjalarda maklerlar tomonidan koʻp marta qayta sotiladi va sotib olinadi.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Tabiiy gazlar

tabiiy gaz yerdan chiqadi
**Tabiiy gazlar** — turli holatlarda uchraydigan gaz komponentlari majmui. Tabiiy gaz tabiatda uchraydigan holatiga qarab quyidagicha tasniflanadi: atmosfera gazlari (kimyoviy, biokimyoviy, radiogen yoʻl bilan hosil boʻlgan gazlar aralashmasi); yer poʻsti gazlari (tuproqdagi, tuproq ostidagi, balchiqdagi va biogen yoʻl bilan hosil boʻlgan torf gazlari SO2, N2, O2 SN4 ni SO, NH3, H2 va boshqa bilan aralashmasi); choʻkindi jinslar gazlari (neft va toshkoʻmirdagi gazlar, kimyoviy yoʻl bilan hosil boʻlgan aralash gazlar: SN4, N2, SO2 SN4 ni N2 va boshqa gazlar bilan aralashmasi); dengiz va okean gazlari (biokimyoviy, kimyoviy va radiogen yoʻl bilan hosil boʻlgan gazlar: SO2, N2 ni N2 O2, NH3 va boshqa bilan aralashmasi); metamorfik jinslar gazlari (kimyoviy yoʻl bilan hosil boʻlgan gazlar: SO2, N2 ni N2, H2S, SO2 va boshqa bilan aralashmasi); vulqon gazlari (kimyoviy yoʻl bilan hosil boʻlgan gazlar: SO2, N2, SiO2, HCL, HF ni N2, CO, NH3 va boshqa bilan aralashmasi); koinot gazlari (relikt gazlar, yulduzlarning tashqi qatlamlari atmosferasidan ajralgan gazlar yoki yangi va juda yangi portlashda ajratilgan gazlar: N2, Ne, ionlashgan vodorod, SO aralashmalari, SN, ON radikallari bilan);

## Yana qarang

* Yonuvchi tabiiy gazlar
* Tabiiy gaz eksport qiluvchi davlatlar roʻyxati
* Tabiiy gaz import qiluvchi davlatlar roʻyxati
* Tabiiy gaz qazib olish boʻyicha davlatlar roʻyxati

## Havolalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Ihara

**Ihara**, Ibara Saykaku (taxalluslari; asl ismsharifi Xirayama Togo) (1642—1693) — yapon yozuvchisi. Yapon sheʼriyatiga xos renga hajviy janrida yozilgan sheʼriy toʻplamlari eʼlon qilingan. "Yolgʻiz erkakning ishqiy sarguzashtlari" (1682) kitobi mashhur. "Yolgʻiz ayolning ishqiy sarguzashtlari" (1686) nomli roman ham I. kalamiga mansub. Bundan tashqari, "Ishqqa mubtalo boʻlgan besh ayol" (1686) qis-salar toʻplami, "Saykakuning barcha viloyatlardan toʻplagan hikoyalari" (1685) va b. kitoblarida ishq-muhabbat mav-zusi qalamga olingan. I. umrining oxirlarida shaharliklarni odob-axloqqa chorlovchi, aslzodalar hayotiga taqlid qilmaslikni targʻib etuvchi nasihat tarzida asarlar yaratgan ("Ey-taygura", 1688 va b.). I. yapon yozuvchilari orasida birinchilardan boʻlib, zamonaviy shahar hayotini haqqoniy tasvirlab bergan. U uchinchi tabaqaga mansub aholining haqhuquklarini himoya qiladi, tenglik gʻoyasini ulugʻlaydi. I.ni yaponlarning Bokachchosi deb ataydilar. U milliy adabiyotni nafaqat yangi mazmun bilan, balki uslubiy jihatdan ham yanada boyitdi.

## Manbalar
# The Hollywood Reporter

| *The Hollywood Reporter* |
| --- |
| **Sohasi** | Koʻngilochar |
| **Davriyligi** |  |
| **Tili** | inglizcha |
| **Tahririyat manzili** | Los Angeles, Kaliforniya, AQSh |
| **Muassislar** | William R. Wilkerson |
| **Nashriyot (mamlakat)** | * Elisabeth D. Rabishaw
* Victoria Gold

 ( AQSH) |
| **Qachon asos solingan:** | 3-sentyabr, 1930-yil (1930-09-03) |
|

---

 |
| **Veb-sayti:** hollywoodreporter.com |

The Hollywood Reporter (inglizchadan tarjimasi — „Hollywood reportyori“; qisqartmasi THR) Hollywood filmlari, televideniyesi va boshqa koʻngilochar sanoatlariga bagʻishlangan Amerika jurnali va vebsaytidir. Jurnal 1930-yilda kunlik revyu oʻlaroq tashkil etilgan. 2010-yilga kelib, yangilangan vebsayt bilan birga haftalik katta formatli bosma jurnalga oʻtdi. MRC va Penske Media Corporation shirkatlariga tegishli.

The Hollywood Reporter, Variety jurnali bilan birga, soʻnggi yillarda Hollywoodga yoʻnaltirilgan eng yirik nashrlardan biri boʻlib kelmoqda.

## Manbalar

## Havolalar

* Rasmiy sayti (ingl.)
# Shoʻba (korxona)

**Shoʻba korxona** — huquqiy jihatidan mustaqil, lekin ustav kapitalida boshqa (asosiy) xoʻjalik jamiyati yoki shirkatning hissasi yuqori boʻlgan xoʻjalik jamiyati. Shoʻba korxona muassisi uning ustavini tasdiqlaydi va ayrim boshqaruv, shu jumladan nazorat funksiyalarini oʻzida saqlab qoladi. Shoʻba korxona aksiyadorlik jamiyati yoki masʼuliyati cheklangan jamiyat boʻlishi mumkin. Shoʻba korxona tashkil etish asosiy korxona oʻzining tuzilmaviy boʻlinmasi yoki mulkiy majmuasi negizida; asosiy korxonani qayta tashkil etish jarayonida oʻz tarkibidan ajratib chiqarish; xoʻjalik jamiyati yoki shirkat tomonidan aksiyadorlik jamiyati aksiyalari nazorat paketini yoki masʼuliyati cheklangan jamiyat ustav kapitalidagi tegishli hissani sotib olish shakllarida boʻlishi mumkin. Shoʻba korxonaning asosiy korxona bilan oʻzaro munosabatlarining muhim xususiyati shundaki, Shoʻba korxonaning asosiy korxonaga yoki asosiy korxonaning Shoʻba korxonaga mablagʻlarni qaytarib olmaslik bilan oʻtkazishi soliqqa tortilmaydi.

Sho‘ba xo‘jalik jamiyati o‘zining asosiy jamiyati (shirkati)ning qarzlari bo‘yicha javob bermaydi.
Asosiy jamiyat (shirkat) aybi bilan sho‘ba xo‘jalik jamiyati nochor (bankrot) bo‘lib qolgan taqdirda, asosiy jamiyat (shirkat) uning qarzlari bo‘yicha subsidiar javobgar bo‘ladi.
Sho‘ba xo‘jalik jamiyati ishtirokchilari (aksiyadorlari) asosiy jamiyatdan (shirkatdan) uning aybi bilan sho‘ba jamiyatga yetkazilgan zararni to‘lashni, agar qonunda boshqacha tartib belgilangan bo‘lmasa, talab qilishga haqli.

## Manbalar

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

Andoza:O'z FK
# Ocharchilik

**Ocharchilik** iqtisodiy tanazzul va tanglik yoki tabiiy ofat, turli sabablar tufayli jamiyat miqyosida yuzaga keladigan keskin oziq-ovqat tanqisligidir. Qahatchilikning bir koʻrinishi.

Bengal ocharchiligi 1943-yil
Birlashgan Millatlar Tashkilotining Butunjahon oziq-ovqat dasturiga koʻra, ocharchilik, toʻyib ovqatlanmaslik keng tarqalgan va odamlar yetarli, toʻyimli oziq-ovqatga ega boʻlmaslik tufayli ochlikdan vafot eta boshlaganida eʼlon qilinadi. Integratsiyalashgan oziq-ovqat xavfsizligi bosqichini tasniflash mezonlari oʻtkir oziq-ovqat xavfsizligining 5-bosqich ocharchiligini quyidagi uchta vaziyat bir vaqtda mavjud boʻlganda yuzaga keladi deb taʼriflaydi:

Hududdagi uy xoʻjaliklarining kamida 20 foizi oziq-ovqat mahsulotlarining keskin tanqisligiga duch kelmoqda va ularni boshqarish imkoniyati cheklangan;

Bolalarda oʻtkir toʻyib ovqatlanmaslikning tarqalishi 30% dan oshadi;

Oʻlim koʻrsatkichi kuniga 10 000 kishiga 2 tadan oshadi.

Agar faqat birinchi shart bajarilsa, aholining 20% dan ortigʻi 5-fazada (Halokat) deb aytish mumkin, lekin hududni rasman ocharchilik deb eʼlon qilib boʻlmaydi. Agar uchta chegaradan ikkitasi oshib ketsa va uchinchisi ham bajarilgan deb hisoblansa, vaziyat asosli dalillar bilan ocharchilik deb tasniflanadi.

## Yana qarang

* Ochlik

## Manbalar
# Shinkichi Hashimoto

| Shinkichi Hashimoto |
| --- |
| Tavalludi |
24-dekabr 1882-yil Fukui City, Yaponiya |
| Vafoti |
30-yanvar 1945-yil(1945-01-30) (62 yoshda) |
| Fuqaroligi |
Yaponiya |
| Sohasi |
Tilshunoslik |

**Shinkichi Hashimoto** (橋本 進吉, *Hashimoto Shinkichi*; 1882-yil 24-dekabr — 1945-yil 30-yanvar) — yapon tilshunosi. U Fukui prefekturasining Tsuruga shahrida tug‘ilgan.

## Yana qarang

* Yapon adabiyoti

## Manbalar
# Boʻyimodaron

| Boʻyimodaron |
| --- |
| Biologik klassifikatsiya |
|

|  |  |
| --- | --- |
| Olam: | Oʻsimlik  |

 |

Boʻyimadaron (Achillea millefolium L.) — qoqidoshlar oilasining dastarbosh turkumiga mansub patsimon bargli koʻp yillik oʻt. Ildiz boʻgʻzidan boʻgʻiz barglari va poyalar oʻsib chiqadi. Poyasi bir nechta, yuqori qismi shoxlangan boʻlib, qalqonsimon toʻpgullar bilan tugallangan. Iyunda gullay boshlaydi; mevasi mayda, yassi pistacha, avgustda yetiladi. Oʻzbekistonda B. turkumining 5 turi uchraydi. B. adir va qirlar, yoʻl yoqalari va oʻrmon chekkalarida oʻsadi. Tarkibida karotin, K va S vitamin, achchiq moddalar bor. Ekstrakti va damlamasi meʼdaichak yarasi kasalliklarini davolash, ishtaha ochish hamda qon toʻxtatish uchun ishlatiladi.

## Adabiyotlar

* OʻzME. Birinchi jild. Toshkent, 2000-yil

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |